Versindaba » Blog Archive » Johann Lodewyk Marais. Twee dolfyngedigte Tuisblad
Tursiops truncatus Uit die nousluitende seën
val vlieënde visse, krappe
en ‘n verdwaalde snawelvis
terug in die wye oseaan.
O, laat ook die dolfyne vry
uit dié nousluitende seën,
laat die skool gelate wegswem
in hulle magiese koevert.
Weggeraap uit hulle voortgang
en nou wagtend op die einde,
kop onder die water, snakkend.
sal hul in verdwasing vergaan.
* KENNETH S. NORRIS
Dolphin days: The life and times of the spinner dolphin Ek laat die blaaie van sy boek
vinnig deur my vingers fladder
en meteens, stroboskopies, spring
‘n dolfyn uit die bloutes op.
en liggaam soos ‘n tolskaatser:
‘n flikkerende warreling
van stertpunte, vinne, blaaie.
Dan keer die dolfyn blitsig terug
en in die man se beskrywing
sien ek ‘n skaduwee verdwyn.
2 Kommentare op “Johann Lodewyk Marais. Twee dolfyngedigte”
June 4th, 2012 at 6:54 pm Uitstekende verse, Johann!
June 6th, 2012 at 11:45 am Ek hou van die gedigte, maar mis in albei die sagter vloei van dolfynswem, woorde wat golwend sing.